Príloha 2 Uplatňovanie princípu partnerstva

Prehľad členov pracovnej skupiny na prípravu ROP
organizácia/inštitúcia | počet zástupcov
Ministerstvo výstavby a regionálneho rozvoja SR / Agentúra na podporu regionálneho rozvoja (Riadiaci orgán pre ROP) | 3
Ministerstvo výstavby a regionálneho rozvoja SR / Sekcia stratégie rozvoja regiónov (Centrálny koordinačný orgán) | 1
Ministerstvo výstavby a regionálneho rozvoja SR / Sekcia stavebníctva a bytovej politiky | 1
Banskobystrický samosprávny kraj | 1
Košický samosprávny kraj | 1
Nitriansky samosprávny kraj | 1
Prešovský samosprávny kraj | 1
Trenčiansky samosprávny kraj | 1
Trnavský samosprávny kraj | 1
Žilinský samosprávny kraj | 1
Ministerstvo financií SR (Certifikačný orgán) | 1
Ministerstvo školstva SR | 1
Ministerstvo práce, sociálnych vecí a rodiny SR | 1
Ministerstvo kultúry SR | 1
Ministerstvo vnútra SR | 1
Ministerstvo dopravy, pôšt a telekomunikácií SR | 1
Ministerstvo pôdohospodárstva SR | 1
Ministerstvo životného prostredia SR | 1
Ministerstvo hospodárstva SR | 1
Združenie miest a obcí Slovenska | 1
Vidiecky parlament | 1
Úrad splnomocnenkyne vlády pre rómske komunity | 1
Integrovaná sieť regionálnych rozvojových agentúr | 1
Externý spracovateľ ROP | 2
Celkom | 27

Zdroj: MVRR SR, 2007

Prehľad hlavných záverov zo zasadnutí pracovnej skupiny na prípravu ROP a iných stretnutí so sociálno-ekonomickými partnermi v súvislosti s prípravou ROP

október 2005 – október 2006 – partnerstvo na úrovni prípravy NSRR, rámcové východiská             pre určenie štruktúry operačných programov.

25. apríl 2006 – prvé informatívne stretnutie zástupcov APRR so sociálno-ekonomickými partnermi v rámci prípravy ROP.
Program:	Informácia o doterajšej príprave ROP v kontexte NSRR
		Predstavenie rámcových východísk ROP (analýza a stratégia)
Výzva partnerom na predloženie stanoviska k pripravovanému konceptu ROP, ako súčasti NSRR (ciele, prioritné osi, opatrenia, skupiny aktivít, prijímatelia)
Informácia o zámere čiastočne delegovať výkon implementačných procedúr na úroveň NUTS 2 regiónov.

18. máj 2006 – menovanie členov pracovnej skupiny na prípravu ROP. Členovia pracovnej skupiny boli riadne menovaní štatutárnym zástupcom Riadiaceho orgánu pre ROP na návrh štatutárneho zástupcu príslušného subjektu s udelením mandátu na účasť na príprave ROP.

18. máj 2006 – zasadnutie pracovnej skupiny na prípravu ROP, prezentácia stanovísk partnerov
Program:	Informácia o ROP v kontexte NSRR.
	Prezentácia RO pre ROP k:
	- výstupom z analytickej časti ROP
	- navrhovanej stratégii ROP (územná a tematická koncentrácia)
	- cieľom ROP
	- štruktúre ROP (prioritné osi, indikatívne opatrenia, skupiny aktivít, prijímatelia).
	Informácia o navrhovanom, čiastočne decentralizovanom systéme implementácie ROP.
Závery:	Požiadavky samosprávnych krajov:
	- doplniť do ROP podporu stredných škôl
	- rozšíriť počet pólov rastu v jednotlivých regiónoch
	- predložiť harmonogram prípravy SO/RO pre ROP
	- zabezpečiť financovanie SO/RO pre ROP.
	Požiadavka Vidieckeho parlamentu:
	- uplatňovať egalizačný prístup na celom území cieľa Konvergencia a princíp subsidiarity pri podpore subjektov na národnej, regionálnej a miestnej úrovni
	- neuprednostňovať zariadenia v zriaďovateľskej pôsobnosti regionálnych samospráv pred zariadeniami v zriaďovateľskej pôsobnosti miestnych samospráv a mimovládneho sektora.

22. – 28. jún 2006 – medzirezortné pripomienkové konanie k 1. verzii ROP z 22. júna 2006
Závery:	Požiadavky samosprávnych krajov:
- doplniť do ROP podporu stredných škôl
	- implementovať celý ROP na úrovni regiónov.

29. jún 2006 – rozporové konanie k 1. verzii ROP z 22. júna 2006.
Program:	Diskusia predkladateľa ROP s pripomienkujúcimi subjektami za účelom odstránenia rozporov.
Závery:	Požiadavka samosprávnych krajov doplniť do ROP podporu stredných škôl nemohla byť akceptovaná z dôvodu v tom čase platného návrhu NSRR schváleného vládou SR.
	Nebol dosiahnutý konsenzus o rozsahu delegovania výkonu implementačných procedúr  na SO/RO pre ROP.

13. november 2006 – stretnutie so zástupcami vybraných miestnych samospráv (miest)
Program:	Prezentácia možností realizácie integrovaných stratégií rozvoja mestských oblastí
Záver:	Nezastupiteľná úloha miestnych samospráv pri príprave a implementácii integrovaných stratégií
	Zástupcovia miest potvrdili, že v mestách pribúdajú oblasti ohrozené úpadkom, charakterizované znižujúcou sa atraktívnosťou pre obyvateľov, kvalitou služieb verejného sektora a znižujúcim sa záujmom zo strany komerčnej sféry
	Potreba definovania vybraných kritérií pre oprávnenosť podporovaných oblastí s ohľadom na ich možnú nedostupnosť a problematickosť súvisiacu so získavaním štatistických údajov a ukazovateľov na úrovni mestskej oblasti
	Predstavitelia miest upozornili, že následkom hromadnej privatizácie bytového fondu vznikli sídliská s nezanedbateľným podielom tzv. chudobných vlastníkov, ktorí nemajú dostatočné prostriedky na rekonštrukciu a modernizáciu spoločných častí a priestorov bytových domov.

16. október 2006 – rozšírenie pracovnej skupiny na prípravu ROP po aktualizácii NSRR z 8. októbra 2006 o ďalších partnerov.
			
16. november 2006 – zasadnutie pracovnej skupiny na prípravu ROP
Program:	Informácia o aktualizácii NSRR a z toho vyplývajúcich zmenách v ROP.
		Informácia o novej štruktúre prioritných osí ROP.
	Informácia o časovom harmonograme schvaľovania ROP a o pripravovanom medzirezortnom pripomienkovom konaní k druhej verzii ROP.
	Predloženie návrhu regionálnych alokácií pre ROP.
Záver:	Požiadavka samosprávnych krajov na implementáciu celého ROP.
	Požiadavka RO na vznikajúce SO/RO, aby v otázke regionálnych alokácií, ale prípadne aj iných aspektov pripravovaného ROP, predkladali v rámci medzirezortného pripomienkového konania spoločné stanoviská.

20. – 24. november 2006 – medzirezortné pripomienkové konanie k 2. verzii ROP
Závery:	Požiadavka samosprávnych krajov implementovať celý ROP.
		Nebol dosiahnutý konsenzus na metodike určenia regionálnych alokácií pre ROP, a preto RO v spolupráci s externými spracovateľmi za týmto účelom vypracuje podrobnú analýzu regionálnej infraštruktúry v jednotlivých regiónoch. 
		Požiadavka regionálnych a miestnych samospráv vytvoriť v programovom období 2007-2013 podmienky na podporu projektov zo zásobníka projektov zo skráteného programového obdobia 2004-2006.
		Požiadavka Združenia miest a obcí Slovenska klásť zvýšený dôraz na realizáciu projektov integrovaného rozvoja miest a obcí.

27. november 2006 – rozporové konanie k 2. verzii ROP z 20. novembra 2006
Program:	Diskusia predkladateľa ROP s pripomienkujúcimi subjektami za účelom odstránenia rozporov.
Závery:	Upresnenie deliacej línie medzi Regeneráciou sídiel ROP a Programom rozvoja vidieka  na roky 2007-2013, ktorý je spolufinancovaný z Európskeho poľnohospodárskeho fondu pre rozvoj vidieka.
	Otázka rozsahu delegovania výkonu implementačných procedúr na SO/RO bola vyriešená následne rozhodnutím vlády SR zo 6. decembra 2006.

17. január 2007 – zasadnutie pracovnej skupiny na prípravu ROP
Program:	Informácia o stave prípravy ROP, Programového manuálu ROP, Interných manuálov procedúr RO a SO/RO pre ROP
Informácia o predpokladanom časovom harmonograme schvaľovania programových dokumentov a prípravy implementácie ROP
Informácia o pripravovanom vykonaní analýzy nákladov a potrieb RO a SO/RO 
Prezentácia výstupov z ex ante hodnotenia
Informácia o stave procesu posudzovania vplyvov na životné prostredie
Prezentácia princípov územnej koncentrácie (prístup inovačných a kohéznych pólov rastu a metodiky ich určenia)
Diskusia k procesu delegovania výkonu implementačných procedúr na SO/RO pre ROP
Závery:	Dohoda na zintenzívnení spolupráce a komunikácii medzi RO a vznikajúcimi SO/RO. 
	Dohoda na upresnení zoznamu pólov rastu podľa regionálnych špecifík zo zástupcami regiónov a následné prezentácie princípu územnej koncentrácie na verejných podujatiach v každom regióne.
	Požiadavka SO/RO na usmerňovanie zo strany RO a na zabezpečenie financovania zriadenia a prevádzky SO/RO z technickej pomoci ROP a tiež z Operačného programu Technická pomoc.

marec – máj 2007 – spravidla týždenné zasadnutia užšej pracovnej skupiny na prípravu ROP (MVRR SR a samosprávne kraje) 
Program:	Príprava interných manuálov procedúr pripravovaných SO/RO pre ROP, ich zosúladenie s internými manuálmi procedúr iných zainteresovaných subjektov (Riadiaci orgán              pre ROP, Platobná jednotka pre ROP a príslušný kontrolný útvaru MVRR SR)
	Informovanie o uzneseniach vlády SR súvisiacich s časovým harmonogramom procesov
	Konzultácie k usmerneniam CKO
	Rozdelenie príspevku ERDF na ROP na jednotlivé NUTS 3 regióny
	Rámcová príprava prvej verzie Programového manuálu pre ROP
	Priebežné informovanie o technických konzultáciách k ROP so zástupcami EK.
Závery:	Dohoda na intenzívnej spolupráci na príprave SO/RO
	Poskytnutie podkladov zástupcom samosprávnych krajov (podrobné administratívne a technické štandardy s kvantitatívnymi a kvalitatívnymi údajmi)
	Predloženie vzorového interného manuálu procedúr SO/RO zástupcom samosprávnych krajov
	Predloženie troch modelov možného rozdelenia príspevku ERDF na NUTS 3 regióny založených na rôznych metodikách výpočtu samosprávnym krajom, s cieľom dospieť k ich vzájomnému konsenzu (konsenzus nebol dosiahnutý, samosprávne kraje ani                po spoločných rokovaniach nezaslali Riadiacemu orgánu pre ROP výsledné stanovisko, resp. návrhy pre určenie indikatívnych regionálnych alokácií).
Predloženie podrobných podkladov k vypracovaniu Programového manuálu pre ROP       za účelom ich pripomienkovania.
		
23. máj 2007 – zasadnutie pracovnej skupiny na prípravu ROP
Program:	Prezentácia záverov z doterajších technických konzultácií so zástupcami EK k ROP
Vopred avizovaná diskusia za účelom definovania presnej stratégie ROP na základe stratégií rezortov, regionálnych a miestnych samospráv
Informovanie o ďalšom postupe v procese prípravy ROP a nadväzujúcich dokumentov
Závery:	Účastníci strenutia dosiahli predbežný konsenzus v otázkach strategického zamerania prioritných osí s výnimkou prioritnej osi 2 ROP (sociálna infraštruktúra) a prioritnej osi 3 (nevyužité, resp. nevhodne využité nehnuteľné kultúrne pamiatky). Zúčastnení sociálno-ekonomickí partneri požadovali ponechať v ROP možnosť podpory všetkých typov existujúcich zariadení a všetkých potenciálnych prijímateľov bez bližšej špecifikácie.

6. jún 2007 – zasadnutie užšej pracovnej skupiny na prípravu ROP 
Program:	Prezentácia dopracovanej stratégie ROP podľa výsledkov technických konzultácií           so zástupcami EK k ROP a písomne zaslaných podkladov a pripomienok samosprávnych krajov
	Dopracovanie interných manuálov procedúr SO/RO za účelom začatia prvej etapy systémového auditu dňa 15. júna 2007
Závery:	Predbežný súhlas s upravenou stratégiou a navrhnutým časovým harmonogramom             pre opätovné predloženie upravenej verzie ROP na EK.

29. jún 2007 – záverečné prerokovanie ROP so sociálno-ekonomickými partnermi (všetci členovia pracovnej skupiny) 
Program:	Kontrola a spresnenie číselných údajov, zapracovanie pripomienok, úprava formulácií.
Závery:	Prerokovanie textu operačného programu sociálno-ekonomickými partnermi a predloženie ROP EK bez zásadných rozporov.

november 2005 – jún 2007
Viaceré bilaterálne a multilaterálne stretnutia s vecne príslušnými ministerstvami za účelom vymedzenia deliacich línií s inými operačnými programami a upresnenia odborných sektorových aspektov ROP (odborná terminológia, nadväznosť na príslušnú legislatívu, súlad s národnými stratégiami a pod.).  
apríl 2006 – máj 2007
Systematické spracovanie stratégie pre územnú koncentráciu príspevkov založenú na identifikovaní pólov rastu na území SR. V roku 2006 bol pripravený prvý návrh určenia inovačných a kohéznych polov rastu a metodiky ich výberu. V marci 2007 bol samosprávnym krajom zaslaný návrh sídiel zaradených do jednotlivých kategórií podľa krajov za účelom prerokovania prípadných úprav. Všetky pripomienky a návrhy samosprávnych krajov boli spracovateľmi návrhu vyhodnotené. Externý spracovateľ individuálne navštívil úrady samosprávnych krajov, kde s vecne príslušnými odbornými útvarmi prerokoval a dohodol úpravy a doplnenia zoznamov pólov (25. apríl 2007 – TTSK, 26. apríl 2007 – KSK, 27. apríl 2007 – PSK, 30. apríl 2007 – NSK, 2. máj 2007 – ŽSK, 2. máj 2007 – TSK, 3. máj 2007 – BBSK). Výsledný zoznam pólov rastu zostavený na základe konsenzu na regionálnej úrovni a predstavuje dokument pre uplatňovanie princípov územnej koncentrácie na úrovni NSRR, ale aj ROP (externý spracovateľ spolupracoval s MVRR SR, ktorého jednotlivé organizačné zložky sú zodpovedné za prípravu NSRR a ROP).

Zdroj: MVRR SR (ROP), 2007